The Mandalorian and Grogu

The Mandalorian and Grogu, tunnettu myös nimellä Star Wars: The Mandalorian and Grogu, on vuonna 2026 ensi-iltansa saava yhdysvaltalainen avaruuswestern-elokuva, jonka on ohjannut Jon Favreau, joka myös käsikirjoitti sen yhdessä Dave Filonin kanssa. Elokuva on "Tähtien sota" -elokuvasarjaa ja toimii jatkona Disney+-sarjalle "The Mandalorian" (2019–2023). Pedro Pascal palaa "The Mandalorianista" näyttelemään Din Djarinia / Mandalorialaista. Elokuvan muissa keskeisissä rooleissa ovat Sigourney Weaver, Jeremy Allen White ja Jonny Coyne.
Favreau ja Filoni olivat jo helmikuussa 2023 käsikirjoittaneet "The Mandalorianille" neljännen tuotantokauden, mutta tuotanto viivästyi Hollywoodin käsikirjoittajien ja näyttelijöiden lakkojen 2023 vuoksi. Niiden aikana Lucasfilm päätti muutta suunnitelmiaan ja tehdä "The Mandalorianista" elokuvan neljännen tuotannonkauden sijaan. "The Mandalorian and Grogu" julkistettiin virallisesti tammikuussa 2024. Kuvaukset aloitettiin Kaliforniassa kesällä 2024, ja saatiin päätökseen saman vuoden joulukuussa.
"The Mandalorian and Grogu" tulee saamaan ensi-iltansa Yhdysvalloissa 22. toukokuuta 2026.
Tuotanto.
Tausta.
Ohjaaja Jon Favreau esitteli vuonna 2017 Lucasfilmin johtajalle Kathleen Kennedylle ideansa mandalorialaisista kertovasta "Tähtien sota" televisiosarjasta. Dave Filoni, animaatiosarjojen "" (2008–2020) ja "Star Wars Rebels" (2014–2018) vastaava tuottaja, oli myös kehitellyt ideaa mandalorialaisiin keskittyvästä televisiosarjasta, jolloin Kennedy ehdotti että Favreau ja Filoni työskentelisivät yhdessä. Favreaun ja Filonin yhteistyöstä syntyi "The Mandalorian", ensimmäinen näytelty "Tähtien sota" -televisiosarja, joka julkaistiin Disney+-suoratoistopalveluun sen julkaisun yhteydessä marraskuussa 2019. Pian sarjan alkamisen jälkeen, Walt Disney Studiosin luova johtaja Alan Horn sanoi, että sarjan päähenkilöstä, palkkionmetsästäjä Din Djarinista voisi tehdä jopa elokuvan, mikäli sarja menestyisi hyvin. Seuraavan kuukauden aikana, Favreau sanoi pitävänsä mahdollisena, että sarjan hahmoja esiintyisi myös elokuvissa ja spin-off -sarjoissa.
Sarjan alussa, Djarin lähetettiin jahtaamaan ”Lasta”, nuorta Yodan rodun edustajaa, jota katsojat ovat myös kutsuneet ”vauva-Yodaksi”. Hahmo toteutettiin animatroniikalla ja nukeilla, mutta mukaan lisättiin myös muutamia visuaalisia tehosteita. Hänestä tulee Djarinin suojatti, ja sarjan toisella tuotantokaudella paljastuu, että hahmon oikea nimi on Grogu. Syyskuussa 2020, "The Mandalorianin" pääroistoa moffi Gideonin näyttelevä Giancarlo Esposito sanoi toisen tuotantokauden toimivan pohjatyönä sekä kolmannelle että neljännelle tuotantokaudelle. Seuraavan kuukauden aikana, Favreau sekä Djarinin näyttelijä Pedro Pascal sanoivat olevansa avoimia idealle siitä, että hahmo esiintyisi joskus elokuvissa, mutta Favreau ei halunnut kiirehtiä asian suhteen. Favreau aloitti sarjan neljännen tuotantokauden käsikirjoittamisen toukokuun 2022 lopulla, ja sai yhdessä Filonin kanssa työn valmiiksi helmikuussa 2023. Kyseisen kauden kuvausten suunniteltiin alkavan syyskuussa, mutta tuotanto viivästyi Hollywoodin käsikirjoittajien ja näyttelijöiden lakkojen 2023 vuoksi. Marraskuussa paljastettiin, että Filoni oli ylennetty Lucasfilmin luovaksi johtajaksi, ja että hän olisi aktiivisesti mukana tulevien elokuvien ja sarjojen toteuttamisessa.
Kehitys.
Lakkojen aikana, Lucasfilm päätti muuttaa suunnitelmiaan "Tähtien sota" -elokuvien ja sarjojen suhteen, sekä toteuttaa "The Mandalorianista" elokuvan neljännen tuotantokauden sijaan. Studio julkisti elokuvaprojektin virallisesti tammikuussa 2024, nimellä "The Mandalorian and Grogu". Favreau oli kiinnitetty elokuvan ohjaajaksi, sekä yhdessä Filonin kanssa myös käsikirjoittajaksi, Kennedyn, Filonin ja Ian Brycen tuottaessa elokuvan. Elokuva tulisi olemaan ensimmäinen kokopitkä "Tähtien sota" -elokuva "in" (2019) jälkeen. Pascal juhli elokuvan julkistamista jakamalla kuvia elokuvan konseptitaiteesta Instagramiin. Hän myös odotti palaavansa Djarinin ääninäyttelijäksi, mutta ei ollut vielä varmaa näyttelisikö hän hahmoa itse, sillä hahmo piti yleensä kasvonsa piilossa kypärän alla, minkä lisäksi Pascalilla oli erittäin tiukka aikataulu muiden projektiensa parissa. Oli myös epävarmaa, että tultaisiinko "The Mandalorianille" tekemään neljättä tuotantokautta, koska oli mahdollista, että hahmo esiintyisi myöhemmin jatko-osissa, jos ensimmäinen elokuva menestyisi riittävän hyvin.
Disneyn toimitusjohtaja Bob Iger sanoi helmikuussa 2024, että elokuva julkaistaisiin vuonna 2026, ja toimisi alkuna "Tähtien sota" -elokuvien uudelle julkaisuaikataululle. Kennedy selitti "The Mandalorian and Grogun" olevan seuraava julkaistava "Tähtien sota" -elokuva, koska "The Mandalorian" oli ollut menestys Disney+:ssa ja koska uskoi nuoremman yleisön pitävän elokuvaa ”näiden omana "Tähtien sotana"”, jonka katsomiseksi ei tarvitsisi katsoa aiempia elokuvia. Huhtikuussa, Disney asetti elokuvalle tarkan ensi-iltapäivämäärän: 22. toukokuuta 2026, joka oli jo ennestään varattu yhdelle tulevista "Tähtien sota" -elokuvista. Sigourney Weaver oli siihen aikana osallistunut neuvotteluihin elokuvassa näyttelemisestä. Doug Chiang ja Andrew L. Jones palasivat "The Mandalorianista" ja sen spin-offeista lavastajiksi ja tuotantosuunnittelijoiksi, Mary Zophresin toimiessa pukusuunnittelijana. Zophres oli aimmin työskennellyt Favreaun kanssa elokuvan "Iron Man 2" (2010) parissa.
Kuvaukset.
Kuvautsen suunniteltiin alkavan Kaliforniassa kesäkuussa 2024, ja niiden odotettiin kestävän 92 päivää. Elokuvassa oli suunnilleen 54 näyttelijää, 3 500 ekstraa ja 500 tuotantoryhmän työntekijää. Favreau ja Filoni sanoivat elokuun alussa, että kuvaukset olivat alkaneet jo useita viikkoja sitten. Niihin aikoihin paljastettiin "Rebelsistä" tuttu Garazeb ”Zeb” Orrelios sekä "The Rise of Skywalkerista" ja "The Mandalorianin" kolmannelta tuotantokaudelta tutu anzellalaiset droidisepät esiintyisivät elokuvassa. Elokuvassa esiintyisi myös uusi versio "Razor Crestistä", Djarinin aluksesta, jotka tuhoutui sarjan toisella tuotantokaudella. Weaver vahvisti elokuun lopulla olevansa mukana elokuvassa. Kuvaukset saatiin päätökseen joulukuun 2024 lopulla.
Jälkituotanto.
Joulukuussa Jonny Coynen paljastettiin palaavan näyttelemään yhtä Imperiumin sotaherroista, joka teki lyhyen esiintymisen "The Mandalorianin" kolmannella tuotantokaudella yhtenä Varjoneuvoston jäsenistä. Niihin aikoihin paljastettiin myös, että Jeremy Allen White ääninäyttelee aikuista versiota hutt Rottasta, hutt Jabban pojasta, joka nähtiin ensi kertaa animaatioelokuvassa "" (2008). Vuoden 2025 "Star Wars" Celebrationissä, Japanissa, Weaverin paljastettiin näyttelevän Uuden tasavallan everstiä ja Adelphin erikoisjoukkojen komentajaa nimeltä Ward. "The Mandalorianin" kolmannen tuotantokauden parissa aiemmin työskennellyt Rachel Goodlett Katz toimi elokuvan leikkaajana.
Musiikki.
"The Mandalorianin" säveltäjänä aiemmin toiminut Ludwig Göransson palaa säveltäjäksi.
Julkaisu.
"The Mandalorian and Grogu" tullaan julkaisemaan Yhdysvalloissa 22. toukokuuta 2026.